กรุงเทพมหานคร ขอความร่วมมือประชาชนทิ้งขยะชิ้นใหญ่ให้ถูกที่ ลดปัญหาขยะอุดตันทางระบายน้ำ ช่วยแก้ปัญหาน้ำท่วมในกรุงเทพฯ อย่างยั่งยืน
กรุงเทพมหานคร ขอความร่วมมือประชาชนทิ้งขยะชิ้นใหญ่ให้ถูกที่ ลดปัญหาขยะอุดตันทางระบายน้ำ ช่วยแก้ปัญหาน้ำท่วมในกรุงเทพฯ อย่างยั่งยืนร.ต.อ.พงศกร ขวัญเมือง โฆษกกรุงเทพมหานคร กล่าวว่า กรุงเทพมหานคร มีปริมาณขยะสูงถึง 10,000 ตัน/วัน และมีแน้วโน้มจะขยายตัวตามสภาพเศรษฐกิจ และอัตราการบริโภคของประชากรกรุงเทพฯ ซึ่งขยะที่เพิ่มขึ้นจะส่งผลกระทบต่อสภาพแวดล้อม รวมถึงขยะชิ้นใหญ่ที่ไม่ใช้แล้วจากบ้านเรือน เช่น โต๊ะ เก้าอี้ ที่นอน โซฟา เครื่องใช้ไฟฟ้า ฯลฯ หากไม่มีการบริหารจัดการที่ถูกวิธี ไม่มีการจัดสถานที่ให้บริการทิ้งขยะชิ้นใหญ่ ประชาชนก็จะลักลอบทิ้งตามสถานที่รกร้างว่างเปล่า หรือแม่น้ำ ลำคลอง ส่งผลให้เกิดการกีดขวางการระบายน้ำ ทำให้น้ำไหลลงท่อไม่ได้ เกิดเป็นปัญหาน้ำท่วมขังบนผิวการจราจรกรุงเทพมหานคร จึงจัดกิจกรรม “นัดทิ้ง นัดเก็บ ขยะชิ้นใหญ่” ทุกสัปดาห์ในวันเสาร์และวันอาทิตย์ หมุนเวียนไปตามซอย ชุมชนและหมู่บ้านต่างๆ ในพื้นที่ 50 สำนักงานเขตอย่างทั่วถึง เพื่อแก้ปัญหาดังกล่าวโดยประชาชนไม่ต้องเสียค่าใช้จ่ายเพิ่มเติม ส่วนบ้านไหนที่ต้องการทิ้งขยะชิ้นใหญ่จำนวนมากและห่างไกลจากจุดนัดทิ้งในแต่ละสัปดาห์ สามารถติดต่อขอรับบริการที่ฝ่ายรักษาความสะอาดและสวนสาธารณะของทุกสำนักงานเขตในพื้นที่ โดยเสียค่าธรรมเนียมตามระเบียบที่ราชการกำหนด ทั้งนี้รถเก็บขยะของแต่ละสำนักงานเขต ที่ออกเก็บในทุกวันไม่สามารถเก็บขยะชิ้นใหญ่ได้ เนื่องจากบนรถมีระบบไฮโดลิค อาจทำให้ได้รับความเสียหาย จึงต้องใช้รถบรรทุกขนาดใหญ่เข้ามาดำเนินการจัดเก็บ นอกจากนี้หากพบเห็นขยะ หรือวัชพืชในแม่น้ำลำคลองสามารถแจ้งได้ที่ศูนย์ป้องกันน้ำท่วม กทม.โทร. 0 2248 5115